Constantin Winkler

Constantin Winkler (7. mai 1809 Jüri – mai 1855 Rakvere) oli Eesti vaimulik.

Lõpetas Tallinna Toomkooli. Tartu Ülikooli usuteaduskonnas õppis ta aastatel 1829–1832. Ordineeriti 8. detsembril 1835 õpetajaks.

Oli aastatel 1835–1855 Rakvere Kolmainu koguduse õpetaja. Asutas aastal 1843 Rakveresse piibliseltsi ja juhtis selle tegevust. Lisaks oli ta Rakvere vaeslastekooli ja vaestemaja, Rakvere linnapea Adam Gottlieb Zeehi loodud heategevusasutuse juhataja.

Isiklikku 
Tema isa Reinhold Johann Winkler oli Tallinna Toomkoguduse ülemõpetaja, vanaisa Reinhold Johann Winkler oli Tallinna Oleviste koguduse ülempastor ja Tallinna superintendent, vanavanaisa Reinhold Winkler oli Järva-Jaani Ristija Johannese koguduse õpetaja. Õemees Carl Bernhard Gebhardt oli Tõstamaa Maarja koguduse õpetaja, pojapoeg Reinhold Johann Winkler III oli Karja Katariina koguduse õpetaja ja viimane Saaremaa superintendent. Äi Friedrich August Hörschelmann oli Viru-Jaakobi koguduse õpetaja.

Viited 

Rakvere Kolmainu koguduse vaimulikud
Eestimaa vaimulikud
Baltisaksa vaimulikud
Rakvere linnaelanikud
Tartu Ülikooli usuteaduskonna vilistlased
Tallinna Toomkooli vilistlased
Sündinud 1809
Surnud 1855